CELEX: 32011R0137
Language: et
Date: 2011-02-16 00:00:00
Title: Komisjoni määrus (EL) nr 137/2011, 16. veebruar 2011 , millega muudetakse Euroopa Parlamendi ja nõukogu määrust (EÜ) nr 2003/2003 väetiste kohta selle I ja IV lisa tehnika arenguga kohandamise eesmärgil  EMPs kohaldatav tekst

17.2.2011   
            
            
               ET
            
            
               Euroopa Liidu Teataja
            
            
               L 43/1
            
         KOMISJONI MÄÄRUS (EL) nr 137/2011,
   16. veebruar 2011,
   millega muudetakse Euroopa Parlamendi ja nõukogu määrust (EÜ) nr 2003/2003 väetiste kohta selle I ja IV lisa tehnika arenguga kohandamise eesmärgil
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 13. oktoobri 2003. aasta määrust (EÜ) nr 2003/2003 väetiste kohta, (1) eelkõige selle artikli 31 lõikeid 1 ja 3,
   ning arvestades järgmist:
   
               (1)
            
            
               Määruse (EÜ) nr 2003/2003 artiklis 3 on sätestatud, et I lisas loetletud väetiseliikide hulka kuuluva väetise puhul, mis vastab nimetatud määruses kehtestatud tingimustele, võib kasutada märget „EÜ väetis”.
            
         
               (2)
            
            
               Kaltsiumformiaat (CASi nr 544–17-2) on sekundaartoitaine, mida kasutatakse ühes liikmesriigis viljapuude väetamisel lehtede kaudu. See aine ei kahjusta keskkonda ega inimeste tervist. Seetõttu, et muuta kaltsiumformiaat kättesaadavamaks põllumeestele kogu ELis, tuleks see aine lisada „EÜ väetiseliikide” hulka.
            
         
               (3)
            
            
               Tuleks kohandada sätteid mikroelementide kelaatide ja lahuste kohta, et saaks kasutada rohkem kui ühte kelaadimoodustajat, kehtestada vees lahustuvate mikroelementide miinimumsisalduse ühtsed määrad ja tagada, et kõik kelaadimoodustajad, mis kelaadivad vähemalt 1 % vees lahustuvatest mikroelementidest ja mis on EN-standardite kohaselt identifitseeritud ja kvantifitseeritud, oleksid märgistatud. On vaja kehtestada piisav üleminekuperiood, et ettevõtjad saaksid oma väetiste varud ära müüa.
            
         
               (4)
            
            
               Tsinkoksiidi pulber (CASi nr 1314-13–2) on määruse (EÜ) nr 2003/2003 I lisas loetletud tsinkväetis. Kui tsinkoksiidi kasutatakse pulbri kujul, võib see levida tolmuna. Seda ohtu saab vältida, kui kasutada tsinkoksiidi stabiilset veesuspensiooni. Et muuta tsinkoksiidi kasutamine ohutuks, tuleks tsinkväetise suspensioon lisada „EÜ väetiseliikide” hulka. Et väetisesegude tegemisel oleks võimalik paindlikkus, tuleks lubada sellistes vesisuspensioonides ka tsinksoolade ja üht või mitut liiki tsinkkelaatide kasutamist.
            
         
               (5)
            
            
               Määruse (EÜ) nr 2003/2003 artikli 23 lõikes 2 on kehtestatud eeskirjad mitme mikroelemendi segu sisaldavate väetiste koostise ja märgistamise kohta, kuid sellised segud ei ole veel loetletud I lisas sätestatud väetiseliikide hulgas. Mikroelementide segu sisaldavaid väetisi ei tohi seega EÜ väetisena müüa. Mikroelementide segust koosneva väetise määratlus tuleks seega lisada I lisasse tahkete väetiste ja vedelväetiste juurde.
            
         
               (6)
            
            
               Iminodimerevaikhape (IDHA) on kelaativ aine, mida on kahes liikmesriigis lubatud kasutada lehtede pritsimiseks, mulda viimiseks, toitelahustel taimede kasvatamiseks ja kastmisveega väetiste andmiseks. Seega tuleks iminodimerevaikhape lisada I lisas loetletud lubatud kelaadimoodustajate hulka, et muuta see lihtsamini kättesaadavaks põllumeestele kogu ELis.
            
         
               (7)
            
            
               Määruse (EÜ) nr 2003/2003 artikli 29 lõikes 2 on esitatud nõue, et EÜ väetiste ametlik kontrollimine toimuks määruses kirjeldatud analüüsimeetodite kohaselt. Samas ei kuulu mõni neist meetoditest rahvusvaheliselt tunnustatud meetodite hulka. Euroopa Standardikomitee (CEN) on nüüd välja töötanud EN-standardid, millega tuleks need meetodid asendada.
            
         
               (8)
            
            
               EN-standarditena avaldatud tunnustatud meetodid eeldavad tavaliselt laboritevahelist võrdlust (mitmes laboratooriumis tehtud kontrollkatseid), millega kontrollitakse analüüsimeetodi reprodutseeritavust ja korratavust erinevates laboratooriumides. Et kontrollijad teaksid täpselt EN-standardite statistilise usaldusväärsuse taset, oleks seega vaja tunnustatud EN-standardid ja tunnustamata meetodid eristada, et oleks lihtsam kindlaks teha neid EN-standardeid, mille kontrollkatsed on tehtud mitmes laboratooriumis.
            
         
               (9)
            
            
               Õigusakti lihtsustamise ja edaspidise läbivaatamise hõlbustamiseks on asjakohane asendada määruse (EÜ) nr 2003/2003 IV lisas esitatud standardeid käsitlev tekst tervikuna ning lisada viited Euroopa Standardikomitee (CEN) avaldatavatele EN-standarditele.
            
         
               (10)
            
            
               Seetõttu tuleks määrust (EÜ) nr 2003/2003 vastavalt muuta.
            
         
               (11)
            
            
               Käesoleva määrusega ette nähtud meetmed on kooskõlas määruse (EÜ) nr 2003/2003 artikli 32 alusel asutatud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Muudatused
   1.   Määruse (EÜ) nr 2003/2003 I lisa muudetakse vastavalt käesoleva määruse I lisale.
   2.   Määruse (EÜ) nr 2003/2003 IV lisa muudetakse vastavalt käesoleva määruse II lisale.
   Artikkel 2
   Üleminekusätted
   I lisa punkti 2 alapunkte a–e kohaldatakse alates 9. oktoobrist 2012 nende väetiste suhtes, mis on viidud turule enne 9. märtsi 2011.
   Artikkel 3
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. veebruar 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 304, 21.11.2003, lk 1.
   
      I LISA
      Määruse (EÜ) nr 2003/2003 I lisa muudetakse järgmiselt.
      
                  1)
               
               
                  Punkti D lisatakse järgmised kirjed 2.1 ja 2.2:
                  
                              „2.1
                           
                           
                              Kaltsiumformiaat
                           
                           
                              Keemiliselt saadud valmistis, mis sisaldab põhikoostisosana kaltsiumformiaati
                           
                           
                              33,6 % CaO
                              Kaltsium väljendatakse vees lahustuva CaO-na
                              56 % formiaati
                           
                           
                               
                           
                           
                              Kaltsiumoksiid
                              formiaat
                           
                        
                              2.2
                           
                           
                              Vedel kaltsiumformiaat
                           
                           
                              Valmistis, mis saadakse kaltsiumformiaadi lahustamisel vees
                           
                           
                              21 % CaO
                              Kaltsium väljendatakse vees lahustuva CaO-na
                              35 % formiaati
                           
                           
                               
                           
                           
                              Kaltsiumoksiid
                              formiaat”
                           
                        
            
                  2)
               
               
                  Punkti E.1 muudetakse järgmiselt.
                  
                              a)
                           
                           
                              Punkti E.1.2 kirjed 2b ja 2c asendatakse järgmisega:
                              
                                          „2b
                                       
                                       
                                          Koobaltkelaat
                                       
                                       
                                          Vees lahustuv valmistis, mis sisaldab koobalti ja tunnustatud kelaadimoodustaja(te) ühendit
                                       
                                       
                                          5 % vees lahustuvat koobaltit, millest vähemalt 80 % moodustab kelaadi tunnustatud kelaadimoodustaja(te)ga
                                       
                                       
                                          Iga sellise tunnustatud kelaadimoodustaja nimetus, mis moodustab kelaadi vähemalt 1 % vees lahustuva koobaltiga ja mida saab identifitseerida ja kvantifitseerida Euroopa standardi järgi
                                       
                                       
                                          Vees lahustuv koobalt (Co)
                                          Valikuliselt: tunnustatud kelaadimoodustajaga seotud koobaltit (Co) kokku
                                          Selliste tunnustatud kelaadimoodustajatega seotud koobalt (Co), mis moodustavad kelaadi vähemalt 1 % vees lahustuva koobaltiga ja mida saab identifitseerida ja kvantifitseerida Euroopa standardi järgi)
                                       
                                    
                                          2c
                                       
                                       
                                          Koobaltväetise lahus
                                       
                                       
                                          Liikide 2a ja/või 2b vesilahus
                                       
                                       
                                          2 % vees lahustuvat koobaltit
                                       
                                       
                                          Märgistus peab sisaldama:
                                          
                                                      1.
                                                   
                                                   
                                                      anorgaanilis(t)e aniooni(de) nimetust (nimetusi);
                                                   
                                                
                                                      2.
                                                   
                                                   
                                                      iga sellise tunnustatud kelaadimoodustaja nimetust, mis moodustab kelaadi vähemalt 1 % vees lahustuva koobaltiga (kui seda esineb) ja mida saab identifitseerida ja kvantifitseerida Euroopa standardi järgi
                                                   
                                                
                                       
                                          Vees lahustuv koobalt (Co)
                                          Valikuliselt: tunnustatud kelaadimoodustajatega seotud koobaltit (Co) kokku
                                          Selliste tunnustatud kelaadimoodustajatega seotud koobalt (Co), mis moodustavad kelaadi vähemalt 1 % vees lahustuva koobaltiga ja mida saab identifitseerida ja kvantifitseerida Euroopa standardi järgi)”
                                       
                                    
                        
                              b)
                           
                           
                              Punkti E.1.3 kirjed 3d ja 3f asendatakse järgmisega:
                              
                                          „3d
                                       
                                       
                                          Vaskkelaat
                                       
                                       
                                          Vees lahustuv valmistis, mis sisaldab vase ja tunnustatud kelaadimoodustaja(te) ühendit
                                       
                                       
                                          5 % vees lahustuvat vaske, millest vähemalt 80 % moodustab kelaadi tunnustatud kelaadimoodustaja(te)ga
                                       
                                       
                                          Iga sellise tunnustatud kelaadimoodustaja nimetus, mis moodustab kelaadi vähemalt 1 % vees lahustuva vasega ja mida saab identifitseerida ja kvantifitseerida Euroopa standardi järgi
                                       
                                       
                                          Vees lahustuv vask (Cu)
                                          Valikuliselt: tunnustatud kelaadimoodustajatega seotud vaske (Cu) kokku
                                          Selliste tunnustatud kelaadimoodustajatega seotud vask (Cu), mis moodustavad kelaadi vähemalt 1 % vees lahustuva vasega ja mida saab identifitseerida ja kvantifitseerida Euroopa standardi järgi)
                                       
                                    
                                          3f
                                       
                                       
                                          Vaskväetise lahus
                                       
                                       
                                          Liikide 3a ja/või 3d vesilahus
                                       
                                       
                                          2 % vees lahustuvat vaske
                                       
                                       
                                          Märgistus peab sisaldama:
                                          
                                                      1.
                                                   
                                                   
                                                      anorgaanilis(t)e aniooni(de) nimetust (nimetusi);
                                                   
                                                
                                                      2.
                                                   
                                                   
                                                      iga sellise tunnustatud kelaadimoodustaja nimetust, mis moodustab kelaadi vähemalt 1 % vees lahustuva vasega (kui seda esineb) ja mida saab identifitseerida ja kvantifitseerida Euroopa standardi järgi
                                                   
                                                
                                       
                                          Vees lahustuv vask (Cu)
                                          Valikuliselt: tunnustatud kelaadimoodustajatega seotud vaske (Cu) kokku
                                          Selliste tunnustatud kelaadimoodustajatega seotud vask (Cu), mis moodustavad kelaadi vähemalt 1 % vees lahustuva vasega ja mida saab identifitseerida ja kvantifitseerida Euroopa standardi järgi)”
                                       
                                    
                        
                              c)
                           
                           
                              Punkti E.1.4 kirjed 4b ja 4c asendatakse järgmisega:
                              
                                          „4b
                                       
                                       
                                          Raudkelaat
                                       
                                       
                                          Vees lahustuv valmistis, mis sisaldab raua ja tunnustatud kelaadimoodustaja(te) ühendit
                                       
                                       
                                          5 % vees lahustuvat rauda, millest kelaatne fraktsioon moodustab vähemalt 80 % ja millest vähemalt 50 % on kelaaditud tunnustatud kelaadimoodustaja(te)ga
                                       
                                       
                                          Iga sellise tunnustatud kelaadimoodustaja nimetus, mis moodustab kelaadi vähemalt 1 % vees lahustuva rauaga ning mida saab identifitseerida ja kvantifitseerida Euroopa standardi järgi
                                       
                                       
                                          Vees lahustuv raud (Fe)
                                          Valikuliselt: tunnustatud kelaadimoodustajaga seotud rauda (Fe) kokku
                                          Selliste tunnustatud kelaadimoodustajatega seotud raud (Fe), mis moodustavad kelaadi vähemalt 1 % vees lahustuva rauaga ja mida saab identifitseerida ja kvantifitseerida Euroopa standardi järgi
                                       
                                    
                                          4c
                                       
                                       
                                          Raudväetise lahus
                                       
                                       
                                          Liikide 4a ja/või 4b vesilahus
                                       
                                       
                                          2 % vees lahustuvat rauda
                                       
                                       
                                          Märgistus peab sisaldama:
                                          
                                                      1.
                                                   
                                                   
                                                      anorgaanilis(t)e aniooni(de) nimetust (nimetusi);
                                                   
                                                
                                                      2.
                                                   
                                                   
                                                      iga sellise tunnustatud kelaadimoodustaja nimetust, mis moodustab kelaadi vähemalt 1 % vees lahustuva rauaga (kui seda esineb) ja mida saab identifitseerida ja kvantifitseerida Euroopa standardi järgi
                                                   
                                                
                                       
                                          Vees lahustuv raud (Fe)
                                          Valikuliselt: tunnustatud kelaadimoodustajatega seotud rauda (Fe) kokku
                                          Selliste tunnustatud kelaadimoodustajatega seotud raud (Fe), mis moodustavad kelaadi vähemalt 1 % vees lahustuva rauaga ja mida saab identifitseerida ja kvantifitseerida Euroopa standardi järgi)”
                                       
                                    
                        
                              d)
                           
                           
                              Punkti E.1.5 kirjed 5b ja 5e asendatakse järgmisega:
                              
                                          „5b
                                       
                                       
                                          Mangaankelaat
                                       
                                       
                                          Vees lahustuv valmistis, mis sisaldab mangaani ja tunnustatud kelaadimoodustaja(te) ühendit
                                       
                                       
                                          5 % vees lahustuvat mangaani, millest vähemalt 80 % moodustab kelaadi tunnustatud kelaadimoodustaja(te)ga
                                       
                                       
                                          Iga sellise tunnustatud kelaadimoodustaja nimetus, mis moodustab kelaadi vähemalt 1 % vees lahustuva mangaaniga ja mida saab identifitseerida ja kvantifitseerida Euroopa standardi järgi
                                       
                                       
                                          Vees lahustuv mangaan (Mn)
                                          Valikuliselt: tunnustatud kelaadimoodustajatega seotud mangaani (Mn) kokku
                                          Selliste tunnustatud kelaadimoodustajatega seotud mangaan (Mn), mis moodustavad kelaadi vähemalt 1 % vees lahustuva mangaaniga ja mida saab identifitseerida ja kvantifitseerida Euroopa standardi järgi)
                                       
                                    
                                          5e
                                       
                                       
                                          Mangaanväetise lahus
                                       
                                       
                                          Liikide 5a ja/või 5b vesilahus
                                       
                                       
                                          2 % vees lahustuvat mangaani
                                       
                                       
                                          Märgistus peab sisaldama:
                                          
                                                      1.
                                                   
                                                   
                                                      anorgaanilis(t)e aniooni(de) nimetust (nimetusi);
                                                   
                                                
                                                      2.
                                                   
                                                   
                                                      iga sellise tunnustatud kelaadimoodustaja nimetust, mis moodustab kelaadi vähemalt 1 % vees lahustuva mangaaniga (kui seda esineb) ja mida saab identifitseerida ja kvantifitseerida Euroopa standardi järgi
                                                   
                                                
                                       
                                          Vees lahustuv mangaan (Mn)
                                          Valikuliselt: tunnustatud kelaadimoodustajatega seotud mangaani (Mn) kokku
                                          Selliste tunnustatud kelaadimoodustajatega seotud mangaan (Mn), mis moodustavad kelaadi vähemalt 1 % vees lahustuva mangaaniga ning mida saab identifitseerida ja kvantifitseerida Euroopa standardi järgi)”
                                       
                                    
                        
                              e)
                           
                           
                              Punkti E.1.7 kirjed 7b ja 7e asendatakse järgmisega:
                              
                                          „7b
                                       
                                       
                                          Tsinkkelaat
                                       
                                       
                                          Vees lahustuv valmistis, mis sisaldab tsingi ja tunnustatud kelaadimoodustaja(te) ühendit
                                       
                                       
                                          5 % vees lahustuvat tsinki, millest vähemalt 80 % moodustab kelaadi tunnustatud kelaadimoodustaja(te)ga
                                       
                                       
                                          Iga sellise tunnustatud kelaadimoodustaja nimetus, mis moodustab kelaadi vähemalt 1 % vees lahustuva tsingiga ja mida saab identifitseerida ja kvantifitseerida Euroopa standardi järgi
                                       
                                       
                                          Vees lahustuv tsink (Zn)
                                          Valikuliselt: tunnustatud kelaadimoodustajatega seotud tsinki (Zn) kokku
                                          Selliste tunnustatud kelaadimoodustajatega seotud tsink (Zn), mis moodustavad kelaadi vähemalt 1 % vees lahustuva tsingiga ja mida saab identifitseerida ja kvantifitseerida Euroopa standardi järgi
                                       
                                    
                                          7e
                                       
                                       
                                          Tsinkväetise lahus
                                       
                                       
                                          Liikide 7a ja/või 7b vesilahus
                                       
                                       
                                          2 % vees lahustuvat tsinki
                                       
                                       
                                          Märgistus peab sisaldama:
                                          
                                                      1.
                                                   
                                                   
                                                      anorgaanilis(t)e aniooni(de) nimetust (nimetusi);
                                                   
                                                
                                                      2.
                                                   
                                                   
                                                      iga sellise tunnustatud kelaadimoodustaja nimetust, mis moodustab kelaadi vähemalt 1 % vees lahustuva tsingiga (kui seda esineb) ning mida saab identifitseerida ja kvantifitseerida Euroopa standardi järgi
                                                   
                                                
                                       
                                          Vees lahustuv tsink (Zn)
                                          Valikuliselt: tunnustatud kelaadimoodustajatega seotud tsinki (Zn) kokku
                                          Selliste tunnustatud kelaadimoodustajatega seotud tsink (Zn), mis moodustavad kelaadi vähemalt 1 % vees lahustuva tsingiga ning mida saab identifitseerida ja kvantifitseerida Euroopa standardi järgi”
                                       
                                    
                        
                              f)
                           
                           
                              Punkti E.1.7 lisatakse järgmine kirje 7f:
                              
                                          „7f
                                       
                                       
                                          Tsinkväetise suspensioon
                                       
                                       
                                          Valmistis, mis on saadud liikide 7a ja/või 7c ja/või 7b suspendeerimisel veega
                                       
                                       
                                          20 % tsinki kokku
                                       
                                       
                                          Märgistus peab sisaldama:
                                          
                                                      1.
                                                   
                                                   
                                                      aniooni(de) nimetust (nimetusi)
                                                   
                                                
                                                      2.
                                                   
                                                   
                                                      iga sellise tunnustatud kelaadimoodustaja nimetust, mis moodustab kelaadi vähemalt 1 % vees lahustuva tsingiga (kui seda esineb) ning mida saab identifitseerida ja kvantifitseerida Euroopa standardi järgi
                                                   
                                                
                                       
                                          Tsinki kokku (Zn)
                                          Vees lahustuv tsink (Zn) (kui seda esineb)
                                          Selliste tunnustatud kelaadimoodustajatega seotud tsink (Zn), mis moodustavad kelaadi vähemalt 1 % vees lahustuva tsingiga ning mida saab identifitseerida ja kvantifitseerida Euroopa standardi järgi”
                                       
                                    
                        
            
                  3)
               
               
                  Punkti E.2 muudetakse järgmiselt.
                  
                              a)
                           
                           
                              Punkti E.2 pealkiri asendatakse järgmisega:
                              „E.2.   Mikroelementide miinimumsisaldus (massiprotsentides) väetistes; mitut mikroelementi sisaldavad väetiseliigid”.
                           
                        
                              b)
                           
                           
                              Punkti E.2.1 pealkiri asendatakse järgmisega:
                              „E.2.1   Mikroelementide miinimumsisaldus (massiprotsentides) mikroelemente sisaldavates tahketes ja vedelates väetistes”.
                           
                        
                              c)
                           
                           
                              Punktis E.2.1 jäetakse välja tabeli all olevad kaks lauset.
                           
                        
                              d)
                           
                           
                              Punkti E.2.2 pealkiri asendatakse järgmisega:
                              „E.2.2.   Mikroelementide miinimumsisaldus (massiprotsentides) mulda viidavates EÜ väetistes, mis sisaldavad esma- ja/või teisejärgulisi toitaineid koos mikroelementidega”.
                           
                        
                              e)
                           
                           
                              Punkti E.2.3 pealkiri asendatakse järgmisega:
                              „E.2.3.   Mikroelementide miinimumsisaldus (massiprotsentides) lehtede pritsimiseks kasutatavates EÜ väetistes, mis sisaldavad esma- ja/või teisejärgulisi toitaineid koos mikroelementidega”.
                           
                        
                              f)
                           
                           
                              Lisatakse uus punkt E.2.4:
                              „E.2.4   Vedelad ja tahked mikroväetiste segud
                              
                              
                                          Nr
                                       
                                       
                                          Liigi nimetus
                                       
                                       
                                          Andmed valmistamisviisi ja oluliste koostisosade kohta
                                       
                                       
                                          Mikroelementide miinimumsisaldus kokku (massiprotsentides)
                                          Andmed mikroelementide väljendusviisi kohta
                                          Muud nõuded
                                       
                                       
                                          Muud andmed liigi nimetuse kohta
                                       
                                       
                                          Mikroelemendid, mille sisaldus tuleb deklareerida
                                          Mikroelementide vormid ja lahustuvus
                                          Muud kriteeriumid
                                       
                                    
                                          1
                                       
                                       
                                          2
                                       
                                       
                                          3
                                       
                                       
                                          4
                                       
                                       
                                          5
                                       
                                       
                                          6
                                       
                                    
                                          1
                                       
                                       
                                          Mikroelementide segu
                                       
                                       
                                          Valmistis, mis on saadud kahe või enama E.1 liiki väetise segamisel
                                       
                                       
                                          Mikroelemente kokku: 5 % väetise massist
                                          Iga mikroelemendi sisaldus vastavalt punktile E.2.1
                                       
                                       
                                          Märgistus peab sisaldama:
                                          
                                                      1.
                                                   
                                                   
                                                      kõigi anorgaaniliste anioonide (mida leidub) nimetusi
                                                   
                                                
                                                      2.
                                                   
                                                   
                                                      kõigi tunnustatud kelaadimoodustajate (mida leidub) nimetusi
                                                   
                                                
                                       
                                          Iga mikroelemendi kogusisaldus
                                          Iga mikroelemendi lahustuvus vees (kui see lahustub)
                                          Iga tunnustatud kelaadimoodustajaga kelaaditud mikroelemendi (kui seda leidub) sisaldus
                                       
                                    
                                          2
                                       
                                       
                                          Mikroelementide vedelsegu
                                       
                                       
                                          Valmistis, mis on saadud kahe või enama E.1 liiki väetise lahustamisel ja/või suspendeerimisel veega
                                       
                                       
                                          Mikroelemente kokku: 2 % väetise massist
                                          Iga mikroelemendi sisaldus vastavalt punktile E.2.1
                                       
                                       
                                          Märgistus peab sisaldama:
                                          
                                                      1.
                                                   
                                                   
                                                      kõigi anorgaaniliste anioonide (mida leidub) nimetusi
                                                   
                                                
                                                      2.
                                                   
                                                   
                                                      kõigi tunnustatud kelaadimoodustajate (mida leidub) nimetusi
                                                   
                                                
                                       
                                          Iga mikroelemendi kogusisaldus
                                          Iga mikroelemendi lahustuvus vees (kui see lahustub)
                                          Iga tunnustatud kelaadimoodustajaga kelaaditud mikroelemendi sisaldus (kui seda esineb)”
                                       
                                    
                        
            
                  4)
               
               
                  Punkti E.3.1 lisatakse järgmine kirje:
                  
                              „Iminodimerevaikhape
                           
                           
                              IDHA
                           
                           
                              C8H11O8N
                           
                           
                              131669-35-7”.
                           
                        
            
   
      II LISA
      Määruse (EÜ) nr 2003/2003 IV lisa B jagu muudetakse järgmiselt.
      
                  1)
               
               
                  Meetod 2.6.2 asendatakse järgmisega:
                  „Meetod 2.6.2
                  
                  
                     Üldlämmastiku määramine kahel meetodil väetistes, mis sisaldavad lämmastikku ainult nitraatidena, ammooniumlämmastiku ja karbamiidina
                  
                  EN 15750: Väetised. Üldlämmastiku määramine kahel meetodil väetistes, mis sisaldavad lämmastikku ainult nitraatidena, ammooniumlämmastiku ja karbamiidina
                  Seda analüüsimeetodit on kontrollitud mitmes laboratooriumis.”
               
            
                  2)
               
               
                  Lisatakse järgmine meetod 2.6.3.
                  „Meetod 2.6.3
                  
                  
                     Karbamiidi kondensaatide määramine vedelikkromatograafiaga Isobutüleendikarbamiid ja krotonülideendikarbamiid (meetod A) ning metüleen-karbamiidi oligomeerid (meetod B)
                  
                  EN 15705: Väetised. Karbamiidi kondensaatide määramine vedelikkromatograafiaga (HPLC). Isobutülideendikarbamiid ja krotonülideendikarbamiid (meetod A) ja metüleen-karbamiidi oligomeerid (meetod B)
                  Seda analüüsimeetodit on kontrollitud mitmes laboratooriumis.”
               
            
                  3)
               
               
                  Meetodi 5 alla lisatakse järgmine pealkiri:
                  
                     „Süsinikdioksiid”
                  
               
            
                  4)
               
               
                  Lisatakse järgmine meetod 5.1:
                  „Meetod 5.1
                  
                  
                     Süsinikdioksiidi määramine. I osa: tahked väetised
                  
                  EN 14397-1: Väetised ja lubiväetised. Süsinikdioksiidi määramine. I osa: tahked väetised
                  Seda analüüsimeetodit on kontrollitud mitmes laboratooriumis.”
               
            
                  5)
               
               
                  Meetod 8.9 asendatakse järgmisega:
                  „Meetod 8.9
                  
                  
                     Sulfaadisisalduse määramine kolmel meetodil
                  
                  EN 15749: Väetised. Sulfaadisisalduse määramine kolmel meetodil
                  Seda analüüsimeetodit on kontrollitud mitmes laboratooriumis.”